Juana Borrero

Juana Borrero Pierra (Habana, Kuba, 1877ko maiatzaren 17a – Key West, Florida, Ameriketako Estatu Batuak, 1896ko martxoaren 9a) kubatar poeta eta margolaria izan zen.

 Bizitza 

Juana Borrero 1877an jaio zen Habanako Santos Suárez auzoan. Esteban Borrero Echeverría mediku eta idazlearen eta Consuelo Pierra Agüeroren alaba zen. Haren ahizpa, Dulce María, idazle bihurtu zen baita ere. Beste ahizpa bat ere bazuen, Mercedes izenekoa.

Juana haur prodijioa zen. Zazpi urterekin  lehen poema idatzi zuen eta margolaritza ikasten hasi zen Dolores Desvernine artistarekin. Julián del Casal poeta familiako laguna zen, eta bere literatura irakasle bihurtu zen.

1887an, San Alejandro Arte Ederren Akademia Nazionalean ikasten hasi zen, eta han Luis Mendoza eta Antonio Herreraren eskutik idatzi zuen. 1891rako bere poemak Kubako aldizkari askotan argitaratzen ziren, La Habana Elegante tartean, garai hartako aldizkari nagusietakoan.

1892an New Yorkera joan zen aitarekin, eta han José Martí ezagutu zuen. Hurrengo urtean Kubara itzuli zen. 1895ean, Estebanek mugimendu iraultzailean parte hartu baitzuen, Key Westera (Florida) emigratu behar izan zuen familia osoarekin.

Juana Borrero sukar tifoideak jota hil zen, hemezortzi urte zituela. Key Westen lurperatu zuten familiako lagunen hilobi batean. Bere hilobia identifikatu gabe zegoen 1972ra arte. Gorpua lurpetik atera eta beste hilobi batera eraman zuten, eta hilarrian Glory of Cuba idatzi zuten.

 Lanak 

 Rimas (1895)

 Erreferentziak 

 Kanpo estekak 

Kategoria:Habanarrak
Kategoria:Kubako poetak
Kategoria:Emakume poetak
Kategoria:Gaztelaniazko idazleak
Kategoria:XIX. mendeko emakume idazleak
Kategoria:Kubako margolariak
Kategoria:Emakume margolariak
Kategoria:XIX. mendeko margolariak
Kategoria:Haur prodijioak